|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

 Αθήνα, 29/03/2023

**ΔΕΛΤΙΟ ΤΥΠΟΥ**

Με πρωτοβουλία του Εργατικού Κέντρου Αθήνας, πραγματοποιήθηκε την Τρίτη 28 Μαρτίου 2023, ευρεία σύσκεψη των Σωματείων Μελών του που ανήκουν στα Μέσα Μαζικής Μεταφοράς. Τα θέματα που συζητήθηκαν ήταν η ασφάλεια επιβατών και εργαζομένων στις Δημόσιες Συγκοινωνίες καθώς και η υλοποίηση Συλλογικών Συμβάσεων Εργασίας.

Με την αδιαπραγμάτευτη αρχή ότι το Κέρδος και οι Δημόσιες Συγκοινωνίες, ως Κοινωνικό Αγαθό, είναι έννοιες ασύμβατες, τα σωματεία κατέθεσαν τις προτάσεις τους για μια μεγάλη απεργιακή κινητοποίηση την επόμενη εβδομάδα, από κοινού με το Εργατικό Κέντρο Πειραιά, που παρευρέθηκε με τις δικές του δυνάμεις.

Το ΕΚΑ βρίσκεται σε αναμονή των αποφάσεων των σωματείων ώστε να συντονίσει τις δράσεις που θα προτείνουν οι συνάδελφοι, με γνώμονα τις προσλήψεις μόνιμου προσωπικού, την ανανέωση και εκσυγχρονισμό του στόλου, τις δημόσιες, ασφαλείς και φθηνές συγκοινωνίες για το επιβατικό κοινό.

**Το Δ.Σ.**